ສະພາສູງ ສຫລ ປ່ອຍໃຫ້ ໂຄງການ ຕິດຕາມສິ້ງຊອມ ຂອງ NSA ໝົດອາຍຸລົງ
​ໂຄສົກທຳນຽບຂາວ ກ່າວວ່າ ສະພາ​ສູງ​ຕ້ອງ​ໄດ້​ທຳ​ງານ ​ຢ່າງ​ວ່ອງ​ໄວ ​ເພື່ອ​ແກ້​ໄຂ “ການ​ຜ່ານ​ພົ້ນ​ໄປ​​ໂດຍ​ບໍ່​ມີ​ຄວາມ​ຮັບຜິດຊອບ” ຊຶ່ງທ່ານ Rand Paul ໄດ້ກີດກັ້ນການຂໍເລື່ອນເວລາດັງກ່າວ.
ອົງການຄວາມໝັ້ນຄົງແຫ່ງຊາດ ຫຼື NSA ຂອງສະຫະລັດ ໄດ້ສູນ ເສຍອຳນາດທີ່ຖືກຕ້ອງຕາມກົດໝາຍ ເພື່ອເກັບກຳບັນທຶກທາງ ໂທລະສັບຕ່າງໆ ຫຼັງຈາກສະພາສູງ ບໍ່ສາມາດຕົກລົງກັນໄດ້ ໃນ ວັນອາທິດວານນີ້ ກ່ຽວກັບການຂະຫຍາຍອອກ ຂອງຂໍ້ກຳນົດ ຈໍານວນນຶ່ງ ທີ່ໄດ້ວາງອອກ ລຸນຫຼັງການໂຈມຕີໂດຍພວກກໍ່ ການຮ້າຍໃນວັນທີ 11 ກັນຍາ 2001 ໂຄງການປິດລັບໃນຄັ້ງນຶ່ງ ທີ່ເກັບກຳເອົາຂໍ້ມູນ ເຊັ່ນວ່າ ເບີ ໂທລະສັບ ວັນທີ ແລະ ໄລຍະຂອງການໂທສົນທະນາເປັນຕົ້ນ ເພື່ອພະຍາຍາມຍັບຍັ້ງ ພວກທີ່ສົງໄສວ່າ ເປັນກຸ່ມກໍ່ການຮ້າຍນັ້ນ ໄດ້ຖືກຕຳນິຕິຕຽນ ຈາກຊາວອາເມຣິກັນ ຜູ້ທີ່ກ່າວວ່າ ມັນໄດ້ ລະເມີດສິດສ່ວນຕົວຂອງພວກເຂົາເຈົ້າ ກົດໝາຍສະບັບໃໝ່ ແມ່ນໄດ້ຖືກຮັບຜ່ານເປັນທີ່ຮຽບຮ້ອຍ ໂດຍສະພາຕ່ຳ ຈະດັດແກ້ ໂຄງການດັ່ງກ່າວ ເພື່ອອະນຸຍາດໃຫ້ NSA ຂໍຮ້ອງເອົາ ຂໍ້ມູນຈາກບໍລິສັດໂທລະສັບຕ່າງໆ ບົນພື້ນຖານ ເປັນແຕ່ລະກໍລະນີໄປ ແຕ່ບໍ່ໄດ້ເກັບກຳຂໍ້ມູນດ້ວຍຕົນເອງ ສະພາສູງບໍ່ໄດ້ ຮັບຮອງເອົາມາດຕາການດັ່ງກ່າວນັ້ນ ກ່ອນໜ້າໂຄງການຕິດຕາມສິ້ງຊອມ ໄດ້ໝົດອາຍຸລົງ ເມື່ອທ່ຽງຄືນຂອງວັນອາທິດວານນີ້ ແຕ່ອາດຍັງຮັບຜ່ານຮ່າງກົດໝາຍນີ້ໄດ້ພາຍໃນອາທິດນີ້ ກໍເປັນໄດ້ ໂຄສົກທຳນຽບຂາວ ທ່ານ Josh Earnest ກ່າວເມື່ອຕອນຄ່ຳຄືນວັນອາທິດວານນີ້ວ່າ ສະພາສູງຕ້ອງໄດ້ທຳງານຢ່າງວ່ອງໄວ ເພື່ອແກ້ໄຂ ອັນທີ່ທ່ານເອີ້ນວ່າ  ທ່ານກ່າວອີກວ່າ ໂຄງການໃໝ່ນີ້ ແມ່ນ